Kort om emnet

Masteroppgaven er en selvstendig vitenskapelig studie. I oppgaven skal du søke ny kunnskap av samfunnsmessig og vitenskapelig relevans. Du skal realisere ambisjonen gjennom en undersøkelse og fortelle om den nye kunnskapen du har nådd til medievitere og andre interesserte. Sammenlignet med en 60 poengs masteroppgave kan kravet til selvstendighet reduseres på én av to områder. Du kan få presentert en problemstilling og/eller data som du selv utvikler og jobber selvstendig med. Det vil da dreie seg om problemstillinger/data som et prosjekt eller en forsker har formulert ut fra egne faglige interesser og behov. Alternativt kan kravet til et teorigrunnlag for masteroppgaven reduseres. Da skal du gi en gjennomgang av den mest direkte relevante forskningen, men ikke av bredere forskningsområder eller -tradisjoner Det betyr at beskrivelsen av analytiske rammer kan være kortere, og med mindre vekt på teori.

Du vil få faglig veiledning. Veiledningen gis normalt av Institutt for medier og kommunikasjons vitenskapelige ansatte.

30 studiepoengs masteroppgave er for studenter som velger [MEVIT4930 - Praksissemester for mediestudenter](https://www.uio.no/studier/emner/hf/imk/MEVIT4930/index.html) eller utveksling pluss 30 studiepoengs masteroppgave i utdanningsplanen sin.

Hva lærer du?

### Kunnskaper

Kandidaten:

* har innsikt i og kunnskap om problemstillinger og arbeidsmåter innen medievitenskap / politisk kommunikasjon / Screen cultures
* har spesialisert innsikt i et fagfeltets tema
* har avansert kunnskap om metode og teori av relevans for masteroppgavens tematikk
* har kjennskap til retningslinjer for forskningsetikk og personvern

### Ferdigheter

Kandidaten:

* kan formulere en medievitenskapelig problemstilling eller utvikle et forskningsdesign basert på en gitt problemstilling og/eller datamateriale.
* kan planlegge og gjennomføre en medievitenskapelig undersøkelse
* kan kritisk vurdere og benytte relevante vitenskapelige metoder
* kan finne og sammenfatte relevant faglitteratur
* kan fremstille og diskutere forskningsresultater og teori på en vitenskapelig stringent måte, inkludert korrekte henvisninger og dekkende referanselitteratur
* kan følge og ivareta forskningsetiske normer

### Generell kompetanse

Kandidaten:

* kan gjennomføre et selvstendig forskningsprosjekt
* kan planlegge og arbeide strukturert over lengre tid for å gjennomføre komplekse arbeidsoppgaver
* kan identifisere og analysere problemstillinger av samfunnsmessig og vitenskapelig relevans
* kan kritisk vurdere informasjon fra ulike kilder og kjenner ­etiske normer og retningslinjer for vitenskapelig arbeid
* kan presentere og argumentere for sin egen faglige posisjon

Opptak til emnet

Studenter må hvert semester [søke og få plass på undervisningen og melde seg til eksamen](http://www.uio.no/studier/registrering/melding/) i Studentweb.

Dersom du ikke allerede har studieplass ved UiO, kan du søke opptak til våre [studieprogrammer](http://www.uio.no/studier/program/).

Emnet [MEVIT4010 – Master’s thesis seminar for media studies](https://www.uio.no/studier/emner/hf/imk/MEVIT4010/index.html) må være bestått og du må ha fått tildelt veileder.

Obligatoriske forkunnskaper

For å ta dette emnet må du ha bestått [MEVIT4010 – Master’s thesis seminar for media studies](https://www.uio.no/studier/emner/hf/imk/MEVIT4010/index.html)

Undervisning

Veiledning av masteroppgaven er obligatorisk, og kan foregå som individuell veiledning eller som gruppeveiledning. Dette emnet er lagt opp for veiledning i ett semester, men det anbefales minst ett veiledningsmøte før siste semester.

 Se [retningslinjer for veiledning av masteroppgaver](http://www.hf.uio.no/imk/studier/masteroppgave/regler-og-retningslinjer-for-veiledningen/).

### Obligatoriske aktiviteter

Emnet har [obligatoriske aktiviteter](https://www.uio.no/studier/eksamen/obligatoriske-aktiviteter/hf-retningslinjer-oblig.html) i form av en muntlig presentasjon av forskningsdesign og eventuelle foreløpige resultater på et seminar for studenter og veiledere midtveis i siste semester. Presentasjonen må være godkjent for at du skal kunne fremstille deg til eksamen.

Les mer om [muntlig presentasjon på IMK](https://www.hf.uio.no/imk/studier/masteroppgave/sensur-og-muntlig/).

Eksamen

Innlevering av masteroppgaven:

[Masteroppgaven](https://www.hf.uio.no/imk/studier/masteroppgave/masterformalia/index.html) er et skriftlig arbeid på mellom 40 og 50 normalsider (ekskludert forside, litteraturliste, vedlegg etc.) som leveres mot slutten av siste semester av masterstudiet.

En normalside er ca. 2300 tegn uten mellomrom.

Frist er **15. juni / 15. desember** (om disse datoene faller i en helg, blir det førstkommende mandag deretter).

En masteroppgave som ikke er bestått, kan leveres på nytt bare én gang, og da innen avtalt tidspunkt og i bearbeidet form. En masteroppgave som er bestått, kan ikke leveres på nytt i bearbeidet form.

Dersom du [trekker deg fra eksamen](http://www.uio.no/studier/eksamen/trekk/) etter fristen bruker du et eksamensforsøk.

Les mer om hvordan du [leverer masteroppgaven ved IMK](https://www.hf.uio.no/imk/studier/masteroppgave/innlevering/index.html).

Merk at IMK gjennomfører en elektronisk plagiatkontroll av alle innleverte masteroppgaver.

Eksamenskommisjonen består av to sensorer, hvorav minst en er ekstern (ikke tilsatt ved UiO).

### Muntlig eksamen

En muntlig eksaminasjon på inntil 1 time teller justerende i forhold til karakteren gitt til masteroppgaven.

Les mer om [sensur og muntlig](https://www.hf.uio.no/imk/studier/masteroppgave/sensur-og-muntlig/index.html)

Eksamensspråk

Du kan besvare eksamen på norsk, svensk, dansk eller engelsk.

Karakterskala

Emnet bruker karakterskala fra A til F, der A er beste karakter og F er stryk. Les mer om [karakterskalaen](https://www.uio.no/studier/eksamen/karakterer).

Adgang til ny eller utsatt eksamen

* Blir du syk i tiden før innlevering, kan du søke om ekstra tid. Send en dokumentert søknad til studieinfo@media.uio.no

Mer om eksamen ved UiO

* [Kildebruk og referanser](http://www.uio.no/studier/eksamen/kildebruk/)
* [Tilrettelegging på eksamen](https://www.uio.no/studier/eksamen/tilrettelegging/)
* [Trekk fra eksamen](https://www.uio.no/studier/eksamen/trekk/)
* [Syk på eksamen / utsatt eksamen](https://www.uio.no/studier/eksamen/sykdom-utsatt/)
* [Begrunnelse og klage](https://www.uio.no/studier/eksamen/begrunnelse-klage/)
* [Ta eksamen på nytt](https://www.uio.no/studier/eksamen/ny-eksamen/)
* [Fusk/forsøk på fusk](https://www.uio.no/studier/eksamen/fusk/)

Andre veiledninger og ressurser finner du på [fellessiden om eksamen ved UiO](https://www.uio.no/studier/eksamen/).